
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Σύσταση και διάρθρωση της Ειδικής Υπηρεσίας 
«Επιτελική Δομή ΕΣΠΑ Υπουργείου Δικαιοσύνης, 
Διαφάνειας και Ανθρωπίνων Δικαιωμάτων». 

2 Εγκατάσταση στην Ελλάδα Γραφείου ή 
Υποκαταστήματος της Εταιρείας «5Ι0ΜΑ 
5ΗΙΡΜΑΝΑ0ΕΜΕΝΤ 5.Α.» που εδρεύει στα νησιά 
ΜΑΡΣΑΛ». 


ΑΠΟΦΑΣΕΙΣ 

Αριθ. 45480/ΕΥΘΥ 318 (1) 

Σύσταση και διάρθρωση της Ειδικής Υπηρεσίας 
«Επιτελική Δομή ΕΣΠΑ Υπουργείου Δικαιοσύνης, 
Διαφάνειας και Ανθρωπίνων Δικαιωμάτων». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ - ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

Ι.Το ν. 4314/2014 (ΦΕΚ Α' 265) σχετικά με τη διαχείρι¬ 
ση, τον έλεγχο και την εφαρμογή αναπτυξιακών παρεμ¬ 
βάσεων για την προγραμματική περίοδο 2014-2020 και 
λοιπές διατάξεις, όπως ισχύει, και ειδικότερα τα άρθρα 
16,17 και 58 παρ. 3 αυτού. 

2. Το ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» (ΦΕΚ Α' 267), όπωςτροποποιήθηκε 
και ισχύει. 

3. Τον Κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό Γε¬ 
ωργικό Ταμείο Αγροτικής Ανάπτυξης και το Ευρωπαϊκό 
Ταμείο Θάλασσας και Αλιείας και για την κατάργηση του 
κανονισμού (ΕΚ) αριθ. 1083/2006. 

4. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α' 98). 


5. Το π.δ. 123/2016 (ΦΕΚ 208/Α/4-11-2016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

6. Το π.δ. 101/2014 (ΦΕΚ Α' 168) «Οργανισμός Υπουρ¬ 
γείου Δικαιοσύνης, Διαφάνειας και Ανθρωπίνων Δικαι¬ 
ωμάτων». 

7. Το π.δ. 125/2016 (ΦΕΚ 210/Α/5/05-11-2016) «Διο¬ 
ρισμού Υπουργών, Αναπληρωτών Υπουργών και Υφυ¬ 
πουργών». 

8. Την αριθ. Υ197/16.11.2016 (ΦΕΚ 3722/Β/17.11.2016) 
απόφαση Πρωθυπουργού με θέμα «Ανάθεση αρμοδιο¬ 
τήτων στον Αναπληρωτή Υπουργό Οικονομίας και Ανά¬ 
πτυξης, Αλέξανδρο Χαρίτση». 

9. Την αριθ. ΥΔΔΑΔ/ 397/1.2.2017 πρόταση του Υπουρ¬ 
γού Δικαιοσύνης, Διαφάνειας και Ανθρωπίνων Δικαιω¬ 
μάτων. 

10. Την από 24.3.2017 εισήγηση - ενημερωτικό σημεί¬ 
ωμα του Γενικού Γραμματέα Δημοσίων Επενδύσεων - 
ΕΣΠΑ. 

11 .Το γεγονός ότι από την παρούσα προκαλείται πρό¬ 
σθετη δαπάνη σε βάρος του Προγράμματος Δημοσίων 
Επενδύσεων [2015ΣΕ51910000], ύψους 7.920,00 € ευρώ 
για το τρέχον οικονομικό έτος και 15.840,00 € ευρώ για 
καθένα από τα επόμενα οικονομικά έτη, αποφασίζουμε: 

Τη σύσταση της Ειδικής Υπηρεσίας «Επιτελική Δομή 
ΕΣΠΑ Υπουργείου Δικαιοσύνης, Διαφάνειας και Ανθρω¬ 
πίνων Δικαιωμάτων» και τον καθορισμό του οργανωτι¬ 
κού επιπέδου, των αρμοδιοτήτων και της διάρθρωσής 
της, ως ακολούθως: 

Άρθρο 1 

Σύσταση και Αποστολή 

1. Σύμφωνα μετο άρθρο 16, παράγραφος 2 του ν. 4314/ 
2014 (ΦΕΚ Α' 265) συστήνεται «Επιτελική Δομή ΕΣΠΑ του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων» (εφεξής «ΕΔ ΕΣΠΑ ΥΔΔΑΔ»). 

2. Η ΕΔ ΕΣΠΑ ΥΔΔΑΔ έχει ως αποστολή την άσκηση 
των αρμοδιοτήτων που ορίζονται στα άρθρα 16 και 17 

του ν. 4314/2014, όπως ισχύει και υπάγεται απευθείας 
στον Υπουργό Δικαιοσύνης, Διαφάνειας και Ανθρωπίνων 
Δικαιωμάτων. 

3. Σκοπός της ΕΔ ΕΣΠΑ ΥΔΔΑΔ είναι η υποστήριξη του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων (εφεξής ΥΔΔΑΔ) και των φορέων που επο¬ 
πτεύονται από αυτό (α) στην αποτύπωση, ιεράρχηση, 
εξειδίκευση των αναγκών στο σύνολο των τομέων πο¬ 
λιτικής του Υπουργείου που σχετίζονται με τα Επιχει¬ 
ρησιακά Προγράμματα του ΕΣΠΑ και γενικότερα των 
Ευρωπαϊκών Διαρθρωτικών και Επενδυτικών Ταμείων 
της Ευρωπαϊκής Ένωσης (ΕΔΕΤ) (β) στην ενίσχυση της 
διοικητικής ικανότητας των Υπηρεσιών του σε σχέση 
με τα Επιχειρησιακά Προγράμματα του ΕΣΠΑ. Ειδικό¬ 
τερα, έχει την αρμοδιότητα του προγραμματισμού, της 
εξειδίκευσης, της προετοιμασίας και της υλοποίησης έρ¬ 
γων ή δράσεων στους προαναφερόμενους τομείς, που 
χρηματοδοτούνται από τα Ευρωπαϊκά Διαρθρωτικά και 
Επενδυτικά Ταμεία (ΕΔΕΤ) μέσω των ΕΠ του ΕΣΠΑ της 
περιόδου 2014-2020 και άλλων προγραμμάτων. 

Άρθρο 2 

Διάρθρωση της Ειδικής Υπηρεσίας ΕΔ ΕΣΠΑ 

ΥΔΔΑΔ 

Η ΕΔ ΕΣΠΑ ΥΔΔΑΔ διαρθρώνεται σε 3 (τρεις) Μονάδες 
επιπέδου Τμήματος, ως εξής: 

1. Μονάδα Α: Σχεδιασμού και Προγραμματισμού 

2. Μονάδα Β: Παρακολούθησης Δράσεων και Υλοποί¬ 
ησης έργων 

3. Μονάδα Γ: Οργάνωσης και Διοικητικής Υποστήριξης 

Άρθρο 3 

Αρμοδιότητες της Ειδικής Υπηρεσίας ΕΔ ΕΣΠΑ 

ΥΔΔΑΔ 

Α) Η Μονάδα Α: Σχεδιασμού και Προγραμματισμού 

ί. Συνεργάζεται με τις λοιπές Μονάδες της ΕΔ ΕΣΠΑ 
ΥΔΔΑΔ, τις Υπηρεσίες και τους εποπτευόμενους φορείς 
του Υπουργείου και τους κατά περίπτωση κοινωνικούς 
εταίρους, για το σχεδίασμά και την εξειδίκευση των σχε¬ 
τικών πολιτικών, την αποτύπωση και ιεράρχηση των ανα¬ 
γκών τους και τη σύνταξη του σχετικού Επιχειρησιακού 
Σχεδίου για τους τομείς πολιτικής του ΥΔΔΑΔ, υπό την 
προοπτική υλοποίησης Δράσεων μέσω ΕΠ του ΕΣΠΑ 
2014-2020 και άλλων προγραμμάτων. Υποστηρίζει το 
Υπουργείο στην παρακολούθηση και αναθεώρηση του 
Επιχειρησιακού αυτού Σχεδίου. 

Μ. Παρακολουθεί την πρόοδο και την εξέλιξη των Επι¬ 
χειρησιακών Προγραμμάτων του ΕΣΠΑ 2014-2020 και 
άλλων προγραμμάτων, προκειμένου να εντοπίσει και 
εξασφαλίσει τη χρηματοδότηση Δράσεων που σχετίζο¬ 
νται με τους τομείς πολιτικής του ΥΔΔΑΔ. 

ίϋ. Παρακολουθεί τις εθνικές και διεθνείς εξελίξεις 
στους τομείς πολιτικής του ΥΔΔΑΔ σε σχέση με το ΕΣΠΑ 
2014-2020, καθώς και το σχετικό εθνικό και κοινοτικό νο¬ 
μοθετικό και κανονιστικό πλαίσιο. Συμμετέχει σε τεχνικές 
συναντήσεις παρακολούθησης προόδου των Εθνικών 
Αρχών με την ΕΕ όταν αφορούν θέματα εφαρμογής των 
τομεακών αυτών πολιτικών. Ενημερώνει τις λοιπές Μονά¬ 


δες, όπου τούτο κρίνεται απαραίτητο και συνεργάζεται 
με τη Μονάδα Γ για την τήρηση των σχετικών αρχείων. 

ίν. Διατυπώνει προτάσεις και συμμετέχει στην εξει- 
δίκευση των Αξόνων Προτεραιότητας ή των ειδικών 
στόχων ή των κατηγοριών Δράσης των ΕΠ του ΕΣΠΑ 
2014-2020 που αντιστοιχούν στους τομείς πολιτικής 
του ΥΔΔΑΔ, καθώς και στην τροποποίηση ή αναθεώ¬ 
ρηση αυτών. Για το σκοπό αυτό, υποβάλλει τις σχετικές 
προτάσεις στις αρμόδιες Διαχειριστικές Αρχές, κατά τα 
οριζόμενα στο άρθρο 19 του ν. 4314/2014 και τις οδηγίες 
της Εθνικής Αρχής Συντονισμού. 

ν. Διατυπώνει προτάσεις και συμμετέχει στη διαμόρ¬ 
φωση του περιεχομένου των προσκλήσεων για Δράσεις 
που εμπίπτουν στις πολιτικές του Υπουργείου, προκει¬ 
μένου να δημοσιοποιηθούν από την αντίστοιχη Διαχει¬ 
ριστική Αρχή. Παρακολουθεί τα αποτελέσματα υλοποί¬ 
ησης των αντίστοιχων προσκλήσεων. 

νί. Παρακολουθεί τη συνολική πρόοδο των συγχρη- 
ματοδοτούμενων Πράξεων του Επιχειρησιακού Σχεδίου 
του Υπουργείου για τους τομείς πολιτικής του ΥΔΔΑΔ, 
συνεργαζόμενη με τις αρμόδιες Διαχειριστικές Αρχές για 
την υιοθέτηση μέτρων αντιμετώπισης προβλημάτων, 
όπου απαιτείται. Επίσης παρακολουθεί την πρόοδο επί¬ 
τευξης των δεικτών των πράξεων αυτών, που συμβάλ¬ 
λουν στους στόχους του αντίστοιχου ΕΠ και συντάσσει 
περιοδικές εκθέσεις προόδου που τις υποβάλει στον 
Υπουργό Δικαιοσύνης, Διαφάνειας και Ανθρωπίνων Δι¬ 
καιωμάτων με κοινοποίηση στην αρμόδια Διαχειριστική 
Αρχή ΕΠ, στις οποίες περιλαμβάνονται και μέτρα αντι¬ 
μετώπισης τυχόν προβλημάτων. 

νϋ. Υποστηρίζει τις Υπηρεσίες και τους εποπτευόμε¬ 
νους φορείς του Υπουργείου κατά το σχεδίασμά Πρά¬ 
ξεων/ Δράσεων που εναρμονίζονται με το Επιχειρησι¬ 
ακό Σχέδιο του Υπουργείου για τους τομείς πολιτικής 
του, σε σχέση με το ΕΣΠΑ 2014-2020. Στο πλαίσιο αυτό, 
σχεδιάζει και εισηγείται τις προδιαγραφές, τις απαιτή¬ 
σεις ωρίμανσης και το χρονοδιάγραμμα ενεργειών των 
απαιτούμενων προϋποθέσεων υλοποίησης των Πράξε¬ 
ων/Δράσεων που προωθούνται προς υλοποίηση στους 
ανωτέρω τομείς στο πλαίσιο ΕΠ του ΕΣΠΑ 2014-2020. 

νίίί. Εισηγείται προτάσεις για τη διαμόρφωση του απα¬ 
ραίτητου νομοθετικού και κανονιστικού πλαισίου για 
την υλοποίηση Πράξεων/Δράσεων αρμοδιότητας της, 
σε συνεργασία με την Μονάδα Β. 

Β) Μονάδα Β: Παρακολούθησης Δράσεων και Υλοποί¬ 
ησης έργων 

ί. Συντονίζει και υποστηρίζει τις Υπηρεσίες και τους 
εποπτευόμενους φορείς του Υπουργείου, στην ωρίμαν- 
ση εν δυνάμει επιλέξιμων Π ράξεων/ Δράσεων στους το¬ 
μείς πολιτικής του ΥΔΔΑΔ, στο πλαίσιο σχετικής Πρό¬ 
σκλησης. Στο πλαίσιο αυτό, η ΕΔ ΕΣΠΑ ΥΔΔΑΔ συντονίζει 
και μεριμνά για την εφαρμογή όλων των ενεργειών που 
απαιτούνται για την ωρίμανση μίας Πράξης/ Δράσης, σε 
συνεργασία μετην Υπηρεσία ή εποπτευόμενο φορέα του 
Υπουργείου που θα αναλάβει το ρόλο του Δικαιούχου. 

ϋ. Συντονίζει και μεριμνά για την εφαρμογή όλων των 
ενεργειών που απαιτούνται για την ωρίμανση εν δυνάμει 

επιλέξιμων Πράξεων/ Δράσεων στους τομείς πολιτικής 
του ΥΔΔΑΔ, στο πλαίσιο σχετικών Προσκλήσεων και για 
τις οποίες η ΕΔ ΕΣΠΑ ΥΔΔΑΔ θα είναι ή θα αναλάβει την 
ιδιότητα του Δικαιούχου. 

Μί. Παρέχει προς τις αρμόδιες Διαχειριστικές Αρχές, 
όλες τις απαραίτητες πληροφορίες και μεριμνά για την 
υποβολή των εντύπων και εγγράφων που είναι αναγκαία 
για την αξιολόγηση και ένταξη των Πράξεων/Δράσεων 
σε ΕΠτου ΕΣΠΑ 2014-2020, για τις οποίες η ΕΔ ΕΣΠΑ ΥΔ- 
ΔΑΔ θα είναι ή θα αναλάβει την ιδιότητα του δικαιούχου. 

ίν. Δύναται να υλοποιεί η ίδια ως Δικαιούχος, Πράξεις 
του Υπουργείου στους τομείς πολιτικής του ΥΔΔΑΔ, στο 
πλαίσιο ΕΠ του ΕΣΠΑ 2014-2020. Στις περιπτώσεις αυτές, 
εφαρμόζει τις προβλεπόμενες από το ν. 4314/2014 και 
το ΣΔΕ υποχρεώσεις. 

ν. Δύναται να συνδράμει τις Υπηρεσίες και τους επο¬ 
πτευόμενους φορείς του Υπουργείου για τους οποίους 
θα προωθηθεί η υλοποίηση Πράξεων/Δράσεων στους 
τομείς πολιτικής του ΥΔΔΑΔ μέσω ΕΠ του ΕΣΠΑ 2014- 
2020, στην προετοιμασία των στοιχείων, εντύπων και 
εγγράφων που πρέπει να υποβληθούν στις αρμόδιες 
Διαχειριστικές Αρχές για την ένταξη των Πράξεων/ Δρά¬ 
σεων σε ΕΠ του ΕΣΠΑ 2014-2020. 

νί. Σε περιπτώσεις αδύναμων Δικαιούχων του Υπουρ¬ 
γείου για Πράξεις/Δράσεις στους τομείς πολιτικής του 
ΥΔΔΑΔ, δύναται να τους υποκαθιστά στο ρόλο τους. Στις 
περιπτώσεις αυτές, είναι δυνατό να ανατίθεται η αρμο¬ 
διότητα στη Μονάδα Β, μετά από σχετικό αιτιολογημένο 
αίτημα της Υπηρεσίας ή του εποπτευόμενου φορέα και 
την έγκριση του Υπουργού. 

νϋ. Παρακολουθεί την πρόοδο επίτευξηςτων δεικτών 
των πράξεων αυτών που συμβάλλουν στους στόχους του 
αντίστοιχου Ε.Π. και ενημερώνει σχετικά τη Μονάδα Α'. 

νίίί. Εισηγείται προτάσεις για τη διαμόρφωση του απα¬ 
ραίτητου νομοθετικού και κανονιστικού πλαισίου για 
την υλοποίηση νέων Πράξεων/Δράσεων αρμοδιότητάς 
της, την προτυποποίηση τευχών προσκλήσεων ενδια¬ 
φέροντος, καθώς και για την έκδοση σχετικών οδηγιών 
και εγκυκλίων, όπου απαιτείται, σε συνεργασία με τις 
αρμόδιες κατά περίπτωση υπηρεσίες του Υπουργείου 
ή και τους εποπτευόμενους φορείς του. 

ίχ. Υποστηρίζει Υπηρεσίες και εποπτευόμενους φορείς 
του Υπουργείου, στην παρακολούθηση της υλοποίησης 
των Πράξεων/Δράσεων στους τομείς πολιτικής του ΥΔ- 
ΔΑΔ, που υλοποιούν ως Δικαιούχοι στο πλαίσιο ΕΠ του 
ΕΣΠΑ 2014-2020. Στο πλαίσιο αυτό δύναται να παρέχει 
υπηρεσίες «διοίκησης έργου». 

χ. Δύναται να ορισθεί Δικαιούχος για την υλοποίηση 
έργων ή/και δράσεων στο πλαίσιο των Προγραμμάτων 
των Λοιπών Χρηματοδοτικών Μηχανισμών της Ε.Ε. ή/ 
και του ΕΟΧ. 

χί. Συμμετέχει σε Επιτροπές, Τεχνικές Συναντήσεις, 
Ενημερωτικά Σεμινάρια σχετικές με τα Προγράμματα 
των λοιπών Χρηματοδοτικών Μηχανισμών της Ε.Ε. ή/ 
και του ΕΟΧ τόσο με τις αρμόδιες ελληνικές αρχές όσο 
και με τις Αρχές της Ε.Ε. ή/και του ΕΟΧ. 

Γ) Μονάδα Γ: Οργάνωσης και Διοικητικής Υποστήριξης 
ί. Χειρίζεται τα θέματα που αφορούν στο προσωπικό 
και την υλικοτεχνική υποδομή, κατόπιν διαπίστωσης 


αναγκών και σχετικών αιτημάτων των Μονάδων και 
ειδικότερα τα διοικητικά, οικονομικά και τα θέματα ορ¬ 
γάνωσης της ΕΔ ΕΣΠΑ ΥΔΔΑΔ. 

ϋ. Οργανώνει την εκπαίδευση του προσωπικού, κατό¬ 
πιν διαπίστωσης αναγκών και σχετικών αιτημάτων των 
Μονάδων, σε θέματα που άπτονται των αρμοδιοτήτων 
της ΕΔ ΕΣΠΑ ΥΔΔΑΔ. 

μι. Διαχειρίζεται τα θέματα και τις διαδικασίες που αφο¬ 
ρούν στην εισήγηση σκοπιμότητας προμήθειας, στην 
προμήθεια, στην εγκατάσταση και στη συντήρηση του 
κάθε είδους υλικού, εξοπλισμού και εγκαταστάσεων της 
ΕΔ ΕΣΠΑ ΥΔΔΑΔ. 

ίν. Μεριμνά για την ανάπτυξη, καλή λειτουργία και 
συντήρηση των συστημάτων πληροφορικής και επι¬ 
κοινωνιών της ΕΔ ΕΣΠΑ ΥΔΔΑΔ. Έχει την αρμοδιότητα 
ανάπτυξης, λειτουργίας και συντήρησης του ιστότοπου 
της Υπηρεσίας και γενικότερα δράσεων επικοινωνίας, 
σύμφωνα με το σχετικό θεσμικό πλαίσιο του ΕΣΠΑ 2014- 
2020. 

ν. Εξασφαλίζει στα αρμόδια στελέχη της, τις σχετικές 
υποδομές για την πρόσβαση στο ΟΠΣ. 

νί. Μεριμνά για την έκδοση των υπουργικών αποφά¬ 
σεων και άλλων νομοθετικών πράξεων αρμοδιότητας 
της ΕΔ ΕΣΠΑ ΥΔΔΑΔ. Διασφαλίζει νομική υποστήριξη 
σε όλες τις Μονάδες της ΕΔ ΕΣΠΑ ΥΔΔΑΔ. 

νϋ.Τηρεί το πρωτόκολλο και το αρχείο της Υπηρεσίας, 
έχει την ευθύνη της διεκπεραίωσης της αλληλογραφίας 
και της διακίνησης των εγγράφων και την εν γένει γραμ¬ 
ματειακή υποστήριξη των Μονάδων και του προσωπι¬ 
κού της. Επικυρώνει αντίγραφα, έγγραφα και βεβαιώνει 
το γνήσιο της υπογραφής, σύμφωνα με το άρθρο 1 του 
ν. 4250/2014 (Α' 74). 

νίίί. Οργανώνει και τηρεί βιβλιοθήκη εργαλείων, με¬ 
λετών, στοιχείων και απαραίτητων βοηθημάτων για τις 
ανάγκες της ΕΔ ΕΣΠΑ ΥΔΔΑΔ. 

ίχ. Μεριμνά για την επικαιροποίηση και προώθηση της 
ανοικτής διάθεσης και περαιτέρω χρήσης εγγράφων, 
πληροφοριών και δεδομένων του δημοσίου τομέα σε 
εφαρμογή του ν. 4305/2014. 

χ. Προδιαγράφει, εισηγείται τη σκοπιμότητα και μερι¬ 
μνά για την εκπόνηση μελετών, ερευνών, εμπειρογνω- 
μοσυνών, εγχειριδίων σχετικών με το αντικείμενο της ΕΔ 
ΕΣΠΑ ΥΔΔΑΔ, λαμβάνοντας υπόψη και τις εισηγήσεις των 
άλλων Μονάδων της Υπηρεσίας. 

χί. Μεριμνά για τον προγραμματισμό, την ανάθεση και 
την εκτέλεση Δράσεων Τεχνικής Βοήθειας, χρηματοδο¬ 
τούμενων από αμιγώς εθνικούς πόρους του Προγράμ¬ 
ματος Δημοσίων Επενδύσεων, στους τομείς πολιτικής 
του ΥΔΔΑΔ, καθώς και για τη διαχείριση των αντίστοιχων 
πόρων. 

χϋ. Στις περιπτώσεις που η ΕΔ ΕΣΠΑ ΥΔΔΑΔ είναι Δι¬ 
καιούχος Πράξεων/ Δράσεων Τεχνικής Βοήθειας στο 
πλαίσιο του ΕΣΠΑ 2014-2020, η Μονάδα εφαρμόζει τις 
προβλεπόμενες από το ν. 4314/2014 και το ΣΔΕ υπο¬ 
χρεώσεις. 

χίϋ. Καταρτίζει και υποβάλλει στις αρμόδιες Διαχειρι¬ 
στικές Αρχές, το πρόγραμμα ενεργειών Τεχνικής Βοήθει¬ 
ας στο πλαίσιο του ΕΣΠΑ 2014-2020. 

χιν. Πραγματοποιεί τις πληρωμές των δαπανών των 
έργων τεχνικής βοήθειας μέσω του ΠΔΕ. 

χν. Είναι αρμόδια για διαδικασίες ποιότητας, πιστο¬ 
ποίησης κατά 150 και καταρτίζει και επικαιροποιεί σύμ¬ 
φωνα με το οριζόμενο πλαίσιο από το ΣΔΕ τον φάκελο 
τεκμηρίωσης της Διαχειριστικής Ικανότητας της ΕΔ ΕΣΠΑ 
ΥΔΔΑΔ ως Δικαιούχου. 

Άρθρο 4 

Στελέχωση της Ειδικής Υπηρεσίας ΕΔ ΕΣΠΑ 

ΥΔΔΑΔ 

1. Η στελέχωση της ΕΔ ΕΣΠΑ ΥΔΔΑΔ γίνεται με προσω¬ 
πικό πλήρους απασχόλησης και σύμφωνα με τις σχετικές 
διατάξεις του ν. 4314/2014, όπως κάθε φορά ισχύει. 

2. Το προσωπικό της ΕΔ ΕΣΠΑ ΥΔΔΑΔ ανέρχεται σε 
είκοσι (20) άτομα, τα οποία ανά κατηγορία εκπαίδευσης 
είναι: 

(α) δεκαεννέα (19) άτομα Α.Ε.Ι. (ΠΕ/ΤΕ) και 

(β) ένα (1) άτομο Δευτεροβάθμιας Εκπαίδευσης (ΔΕ). 

3. Για τον ορισμό του προϊσταμένου της ΕΔ ΕΣΠΑ ΥΔ- 
ΔΑΔ και των προϊσταμένων των επιμέρους Μονάδων 
της εφαρμόζεται το άρθρο 39 του ν. 4314/2014, όπως 
κάθε φορά ισχύει. 

4. Απόντος ή κωλυομένου του Προϊσταμένου της ΕΔ 
ΕΣΠΑ ΥΔΔΑΔ, αυτός αναπληρώνεται από τον Προϊστά¬ 
μενο Μονάδας που έχει τον περισσότερο χρόνο άσκησης 
καθηκόντων προϊσταμένου Μονάδας. 

Άρθρο 5 

Προσόντα για τη στελέχωση της Ειδικής Υπηρεσίας 
ΕΔ ΕΣΠΑ ΥΔΔΑΔ 

1. Για την πλήρωση των θέσεων Προϊσταμένων της 
Ειδικής Υπηρεσίας απαιτούνται: 

1.1. Για τη θέση του Προϊσταμένου της Ειδικής Υπη¬ 
ρεσίας: 

α. Πτυχίο ή δίπλωμα Α.Ε.Ι. (ΠΕ/ΤΕ) της ημεδαπής ή ισό¬ 
τιμου ιδρύματος της αλλοδαπής. 

β. Επαγγελματική εμπειρία για τους κατόχους πτυχίου 
ή διπλώματος της ημεδαπής ή ισότιμου ιδρύματος της 
αλλοδαπής 1 θετής, για τους κατόχους μεταπτυχιακού 
τίτλου της ημεδαπής ή αναγνωρισμένου όμοιου τίτλου 
της αλλοδαπής ετήσιας τουλάχιστον φοίτησης και για 
τους απόφοιτους της Εθνικής Σχολής Δημόσιας Διοίκη¬ 
σης δετής και για τους κατόχους διδακτορικού διπλώ¬ 
ματος της ημεδαπής ή ισότιμου της αλλοδαπής δετής. 

γ. Άσκηση αρμοδιοτήτων διοίκησης και ιδίως άσκηση 
αρμοδιοτήτων προϊσταμένου σε οποιοδήποτε επίπεδο 
διοίκησης για τουλάχιστον 1 έτος. 

1.2. Για τις θέσεις των Προϊσταμένων των Μονάδων: 
α. Πτυχίο ή δίπλωμα Α.Ε.Ι (ΠΕ/ΤΕ) της ημεδαπής ή ισό¬ 
τιμου διπλώματος ιδρύματος της αλλοδαπής. 

β. Επαγγελματική εμπειρία για τους κατόχους πτυχίου 
ή διπλώματος της ημεδαπής ή ισότιμου ιδρύματος της 
αλλοδαπής δετής, για τους κατόχους μεταπτυχιακού τίτ¬ 
λου της ημεδαπής ή αναγνωρισμένου όμοιου τίτλου της 
αλλοδαπής ετήσιας τουλάχιστον φοίτησης και για τους 
απόφοιτους της Εθνικής Σχολής Δημόσιας Διοίκησης 
δετής και για τους κατόχους διδακτορικού διπλώματος 
της ημεδαπής ή ισότιμου της αλλοδαπής 5ετής. 


1.3. Για την επιλογή του Προϊσταμένου της Ειδικής 
Υπηρεσίας και των Προϊσταμένων των Μονάδων της 
εκτιμώντας ως ουσιαστικά προσόντα, η πολύ καλή γνώ¬ 
ση ή/και εμπειρία επί των διαδικασιών σχεδιασμού ή/ 
και διαχείρισης ή/και συντονισμού ή/και ελέγχου ή/και 
εφαρμογής κοινοτικών και αναπτυξιακών προγραμμά¬ 
των ή έργων, ή/και εκτέλεσης έργων του δημόσιου ή ιδι¬ 
ωτικού τομέα κατά προτίμηση στα θεματικά αντικείμενα 
του τομέα ευθύνης της Ειδικής Υπηρεσίας, η ικανότητα 
διοίκησης και οργάνωσης, η ικανότητα ανάληψης πρω¬ 
τοβουλιών και ευθυνών, η ικανότητα παρακίνησης του 
προσωπικού και εστίασης στο αποτέλεσμα, η ικανότητα 
για συνεργασία και συλλογική εργασία, η πολύ καλή γνώ¬ 
ση μίας εκ των τριών κοινοτικών γλωσσών ήτοι αγγλικά, 
γαλλικά ή γερμανικά, η ικανότητα χρήσης εφαρμογών 
αυτοματισμού γραφείου και υπηρεσιών διαδικτύου, η 
ικανότητα αντίληψης ηλεκτρονικών εφαρμογών παρα¬ 
κολούθησης διαδικασιών δημόσιου τομέα. 

2. Για το προσωπικό της κατηγορίας ΠΕ/ΤΕ της Ειδικής 
Υπηρεσίας απαιτούνται: 

2.1. α. Πτυχίο ή δίπλωμα Α.Ε.Ι (ΠΕ/ΤΕ) της ημεδαπής ή 
ισότιμου ιδρύματος της αλλοδαπής. 

β. Επαγγελματική εμπειρία για τους κατόχους πτυχίου 
ή διπλώματος της ημεδαπής ή ισότιμου ιδρύματος της 
αλλοδαπής 3ετής, για τους κατόχους μεταπτυχιακού τίτ¬ 
λου της ημεδαπής ή αναγνωρισμένου όμοιου τίτλου της 
αλλοδαπής ετήσιας τουλάχιστον φοίτησης και για τους 
απόφοιτους της Εθνικής Σχολής Δημόσιας Διοίκησης 
2ετής και για τους κατόχους διδακτορικού διπλώματος 
της ημεδαπής ή ισότιμου της αλλοδαπής 1 ετής. 

2.2. Για την επιλογή του προσωπικού κατηγορίας ΠΕ/ 
ΤΕ της Ειδικής Υπηρεσίας εκτιμώντας ως ουσιαστικά 
προσόντα, η γνώση ή/και εμπειρία των διαδικασιών 
σχεδιασμού ή/και διαχείρισης ή/και συντονισμού ή/και 
ελέγχου ή/και εφαρμογής κοινοτικών και αναπτυξιακών 
προγραμμάτων ή έργων, ή/και εκτέλεσης έργων του δη¬ 
μόσιου ή ιδιωτικού τομέα κατά προτίμηση στα θεματικά 
αντικείμενα του τομέα ευθύνης της Ειδικής Υπηρεσίας, 
η ικανότητα οργάνωσης και εστίασης στο αποτέλεσμα, 
η ικανότητα επικοινωνίας και συνεργασίας, η ικανότητα 
ανάληψης πρωτοβουλιών και ευθυνών, η καλή γνώση 
μίας εκ των τριών κοινοτικών γλωσσών ήτοι αγγλικά, 
γαλλικά ή γερμανικά και η ικανότητα χρήσης εφαρμογών 
αυτοματισμού γραφείου και υπηρεσιών ϊηΐθίτίθΐ. 

3. Για το προσωπικό της κατηγορίας ΔΕ της Ειδικής 
Υπηρεσίας απαιτούνται: 

3.1 Απολυτήριος τίτλος λυκείου ή ισότιμου και δετής 
επαγγελματική εμπειρία. 

3.2. Για την επιλογή του προσωπικού κατηγορίας ΔΕ 
εκτιμώντας ως ουσιαστικά προσόντα, η γνώση ή/και 
εμπειρία σε θέματα πληρωμών των δαπανών συγχρημα- 
τοδοτούμενων προγραμμάτων και διαχείρισης λογαρια¬ 
σμών, ή/και διαχείρισης προσωπικού ή/και σε διοικητικά 
καθήκοντα ή/και σε λογιστική ή/και σε διαχείριση κοινο¬ 
τικών προγραμμάτων, ή και σε διοικητική υποστήριξη, 
η ικανότητα επικοινωνίας και συνεργασίας, η ικανότητα 
οργάνωσης γραφείου, η ικανότητα χρήσης εφαρμογών 
αυτοματισμού γραφείου και υπηρεσιών Ιπϊθγπθϊ. 

4. Με την προκήρυξη για την πλήρωση των θέσεων, 
μπορεί να καθορίζονται πρόσθετα ουσιαστικά προσόντα 
για κάθε θέση. 

Η ισχύς της παρούσας απόφασης αρχίζει από τη δη¬ 
μοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 20 Απριλίου 2017 

Οι Υπουργοί 


Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 


Δικαιοσύνης, Διαφάνειας και 
Ανθρωπίνων Δικαιωμάτων 

ΣΤΑΥΡΟΣ ΚΟΝΤΟΝΗΣ 


Οικονομικών Διοικητικής Ανασυγκρότησης 

ΕΥΚΛΕΙΔΗΣ ΤΣΑΚΑΛΩΤΟΣ ΟΛΓΑ ΓΕΡΟΒΑΣΙΛΗ 


Αριθ. 2212.2-1/5062/2 8110/2017 (2) 

Εγκατάσταση στην Ελλάδα Γραφείου ή 
Υποκαταστήματος της Εταιρείας «5ΙΟΜΑ 
5ΗΙΡΜΑΝΑΟΕΜΕΝΤ 5.Α.» που εδρεύει στα νη¬ 
σιά ΜΑΡΣΑΛ». 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. του α.ν. 378/1968 (ΦΕΚ 82 Α/17-4-1968), 
β. του άρθρου 25 του ν. 27/1975 (ΦΕΚ 77/Α/22-4-1975) 
και ιδίως την παράγραφο 1, 
γ. του άρθρου 4 του ν. 2234/1994 (ΦΕΚ 142/Α/ 
31-8-1994), 

δ. του άρθρου 25 του ν. 2515/1997 (ΦΕΚ 154/Α/ 
25-7-1997), 

ε. του άρθρου 34 του ν. 3427/2005 (ΦΕΚ 312/Α/ 
27-12-2005), 

στ. του άρθρου 4 του ν. 3752/2009 (ΦΕΚ 40/Α/ 
4-3-2009), 

ζ. του άρθρου 31 του ν. 4150/2013 (ΦΕΚ 102/Α/ 
29-4-2013), 

η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε μετο άρθρο πρώτο 
του π.δ. 63/2005 (ΦΕΚ 98/Α/22-4-2005), 
θ. του Κεφαλαίου Α', του Πρώτου Μέρους, του 
ν. 4389/2016 (ΦΕΚ 94/Α/27-05-2016), 
ι. του π.δ. 85/2012 (ΦΕΚ 141/Α/21-6-2012) «Ίδρυση 
και μετονομασία Υπουργείων, μεταφορά και κατάρ¬ 
γηση υπηρεσιών» και ειδικότερα το άρθρο 5 όπως 
αντικαταστάθηκε από το άρθρο 1 του π.δ. 94/2012 
(ΦΕΚ 149/Α/17-7-2012) «Τροποποίηση π.δ. 85/2012 
«Ίδρυση και μετονομασία Υπουργείων, μεταφορά και 
κατάργηση υπηρεσιών» (Α' 141)» και τροποποιήθηκε με 
το άρθρο 3 π.δ. 98/2012 (ΦΕΚ 160/Α/10-8-2012), 
ια. του π.δ. 70/2015 (ΦΕΚ 114/Α/22-9-2015) «Ανασύ¬ 
σταση των Υπουργείων Πολιτισμού και Αθλητισμού, Υπο¬ 
δομών, Μεταφορών και Δικτύων, Αγροτικής Ανάπτυξης 
και Τροφίμων. Ανασύσταση του Υπουργείου Ναυτιλίας 


και Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής...», 

ιβ. του π.δ. 125/2016 (ΦΕΚ 210/Α/05-11-2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών», 

ιγ. της αριθ. 3122.18/03/13/11 -12-2013 (ΦΕΚ 3263/Β/ 
20-12-2013) κοινής απόφασης των Υπουργών Οικο¬ 
νομικών - Ανάπτυξης και Ανταγωνιστικότητας - Ναυτι¬ 
λίας και Αιγαίου και των αριθ. 1246.3/5/94/1-12-1994 
(ΦΕΚ 919/Β/14-12-1994) και 1246.3/6/94/1-12-1994 
(ΦΕΚ 919/Β/14-12-1994) κοινών αποφάσεων των Υπουρ¬ 
γών Εθνικής Οικονομίας, Οικονομικών και Εμπορικής 
Ναυτιλίας. 

2. Το αριθ. 125876160957 0516 0088 παράβολο Γενι¬ 
κής Γραμματείας Πληροφοριακών Συστημάτων. 

3. Την από 28 Μαρτίου 2017 αίτηση της εταιρείας 
5Ι0ΜΑ 5ΗΙΡΜΑΝΑ0ΕΜΕΝΤ 5.Α., αποφασίζουμε: 

Άρθρο 1 

1. Εγκρίνουμε την εγκατάσταση στην Ελλάδα γρα¬ 
φείου ή υποκαταστήματος της εταιρείας «5ΙΟΜΑ 
5ΗΙΡΜΑΝΑΟΕΜΕΝΤ 5.Α.» που εδρεύει στα νησιά ΜΑΡ¬ 
ΣΑΛ και την υπαγωγή της στις διατάξεις του άρθρου 25 
του ν. 27/1975 όπως αντικαταστάθηκε με το άρθρο 4 
του ν. 2234/1994 και τροποποιήθηκε με το άρθρο 4 του 
ν. 3752/2009 και μετο άρθρο 31 του ν.4150/2013 μετο 
σκοπό όπως εφόσον επιτρέπεται από το καταστατικό 
της, απασχολείται αποκλειστικά και μόνο με πράξεις που 
προβλέπονται στο άρθρο αυτό, δηλαδή με τη διαχείρι¬ 
ση, εκμετάλλευση, ναύλωση, διακανονισμό αβαριών, 
μεσιτεία αγοραπωλησιών ή ναυπηγήσεων ή ναυλώσεων 
πλοίων με Ελληνική ή ξένη σημαία πάνω από 500 κό¬ 
ρους ολικής χωρητικότητας, με εξαίρεση τα επιβατηγό 
ακτοπλοϊκά πλοία και τα εμπορικά πλοία που εκτελούν 
εσωτερικούς πλόες, καθώς και με την αντιπροσώπευση 
πλοιοκτητριών εταιρειών, ως και επιχειρήσεων που έχουν 
σαν αντικείμενο εργασιών τις ίδιες με τις προαναφερό- 
μενες δραστηριότητες. 

2. Ειδικότερα επιτρέπεται από το γραφείο ή υποκατά¬ 
στημα της εταιρείας να γίνονται στην Ελλάδα οι παρα¬ 
κάτω εργασίες: 

α. Η επιμέλεια θεμάτων που αφορούν αποκλειστικά και 
μόνο τα πλοία τα οποία ανήκουν σ' αυτή ήτα πλοία που 
διαχειρίζεται ή εκμεταλλεύεται ή τα πλοία των επιχειρή¬ 
σεων που αντιπροσωπεύει και έχουν σχέση με: 

(1) Την εξεύρεση πληρωμάτων από την Ελλάδα ή το 
εξωτερικό για την επάνδρωση των πιο πάνω πλοίων, την 
υπογραφή συμβάσεων ναυτικής εργασίας με τα πληρώ¬ 
ματα των πλοίων αυτών, καθώς και τις διατυπώσεις για 
την αποστολή και μετάβαση των πληρωμάτων σ' αυτά 
τα πλοία. Για την εξεύρεση και επάνδρωση των πιο πάνω 
πλοίων με Ελληνικά πληρώματα, πρέπει να τηρούνται οι 
διατάξεις της Ελληνικής Νομοθεσίας που ισχύουν κάθε 
φορά. 

(2) Την εκκαθάριση και εξόφληση στην Ελλάδα ή στο 
Εξωτερικό κάθε οφειλόμενης παροχής, για τα πληρώ¬ 
ματα των πιο πάνω πλοίων καθώς και μισθών, αποζη¬ 
μιώσεων κάθε είδους, που οφείλονται σ' αυτούς ή τις 
οικογένειές τους, νοσηλίων, αντιτίμων τροφοδοσίας εξό- 

δων μεταβάσεως για ναυτολόγηση ή επαναπατρισμό και 
εμβασμάτων στις οικογένειες των ναυτικών. 

(3) Την ασθένεια ή εργατικό ατύχημα οποιουδήποτε 
μέλους πληρώματος των παραπάνω πλοίων όπως π.χ. 
καταβολή μισθών ασθένειας, αποζημιώσεων για ατυχή¬ 
ματα ή για ψυχική οδύνη, εξόφληση νοσηλίων, αμοιβών 
γιατρών και λοιπών εξόδων νοσοκομειακής και ιατρο¬ 
φαρμακευτικής περίθαλψης. 

(4) Την φορολογία των παραπάνω πλοίων μαζί με την 
εξόφληση των σχετικών φόρων και τελών και την αμ¬ 
φισβήτηση με κάθε νόμιμο μέσο της νομιμότητας των 
τυχόν φόρων, τελών, προστίμων κ.λπ. που τους έχουν 
επιβληθεί. 

(5) Τ ην συντήρηση, τις επισκευές, τις μετασκευές, τον 
εφοδιασμό, την κλάση των παραπάνω πλοίων, είτε οι 
σχετικές συμβάσεις και εργασίες συνάπτονται και εκτε- 
λούνται στην Ελλάδα είτε στο Εξωτερικό. 

(6) Τον διορισμό και την ανάκληση πρακτόρων σε 
οποιοδήποτε λιμάνι του κόσμου, την αποστολή εμβα¬ 
σμάτων εξόδων και αμοιβών των παραπάνω διοριζο- 
μένων πρακτόρων και τον έλεγχο των σχετικών λογα¬ 
ριασμών τους που αποστέλλονται. 

(7) Τις απαιτήσεις και υποχρεώσεις των παραπάνω 
πλοίων από οποιαδήποτε συμβατική ή εξωσυμβατική αι¬ 
τία όπως π.χ αβαρίες συγκρούσεις, επιθαλάσσιες αρωγές 
κ.λπ. και την ενέργεια κάθε άλλης πράξης στην Ελλάδα ή 
στο Εξωτερικό σχετικής με την διαχείριση και εκμετάλ¬ 
λευση πλοίων. Εξαιρούνται απαιτήσεις και υποχρεώσεις 
που αφορούν μεταφορές μεταξύ Ελληνικών λιμανιών. 

(8) Τη σύναψη συμβάσεων για την προμήθεια καυ¬ 
σίμων και λιπαντικών για τα παραπάνω πλοία, καθώς 
επίσης και συμβάσεων που αφορούν την προμήθεια 
ανταλλακτικών και εφοδίων καταστρώματος μηχανο¬ 
στασίου και θαλαμηπόλου. 

β. Η επιμέλεια θεμάτων σχετικά με το ΝΑΤ και γενικά 
την κοινωνική ασφάλιση του προσωπικού των πλοίων, 
που διαχειρίζεται ή εκμεταλλεύεται ή των επιχειρήσεων 
που αντιπροσωπεύει και την εξόφληση των σχετικών 
οφειλών. 

γ. Η τήρηση λογιστικών βιβλίων των επιχειρήσεων που 
αντιπροσωπεύει και διαχειρίζεται το Γραφείο ή Υποκα¬ 
τάστημα, ο έλεγχος των λογαριασμών τους, η διενέργεια 
εισπράξεων και πληρωμών για λογαριασμό τούτων κα¬ 
θώς και η τήρηση λογαριασμών στιςΤράπεζες της Ελλά¬ 
δος ή του Εξωτερικού στο όνομά τους σε συνάλλαγμα 
του Εξωτερικού. Επίσης η σύγκληση στην Ελλάδα των 
Διοικητικών Συμβουλίων και Γενικών Συνελεύσεων των 
ξένων αυτών ναυτιλιακών εταιρειών και η σύνταξη των 
Ισολογισμών και λογαριασμό αποτελεσμάτων χρήσης. 

δ. Η σύναψη συμβάσεων ναύλωσης, εκμίσθωσης και 
γενικά κάθε είδους συμβάσεως που αναφέρονται στην 
εκμετάλλευση πλοίων όπως στο άρθρο 1 της παρούσης, 
η επιμέλεια κάθε θέματος σχετικού με τις συμβάσεις αυ¬ 
τές όπως π.χ η εκκαθάριση και είσπραξη ναύλων, μισθω¬ 
μάτων, σταλιών και επισταλιών, αποζημιώσεων και η κα¬ 
ταβολή αποζημιώσεων σχετικά με τις συμβάσεις αυτές. 

ε. Η επιμέλεια θεμάτων σχετικά με την ασφάλιση 
των πλοίων που διαχειρίζονται ή εκμεταλλεύονται σε 


ασφαλιστές ή ασφαλιστικές εταιρείες, η πληρωμή των 
σχετικών ασφαλίστρων στην Ελλάδα ή στο Εξωτερικό 
καθώς επίσης και η εγγραφή και διατήρηση των πλοίων 
σε συνεταιρισμούς ασφαλίσεων αστικής ευθύνης του 
πλοιοκτήτη ((ΙΐυΒ5). 

στ. Η διαπραγμάτευση και σύναψη με προμήθεια συμ¬ 
βάσεων ναυπηγήσεων μετασκευών ή επισκευών με Ναυ¬ 
πηγεία ή αγοραπωλησιών, πλοίων για λογαριασμό ξένων 
Ναυτιλιακών εταιρειών εφόσον τηρούνται οι σχετικές με 
την φορολογία των πλοίων διατάξεις, καθώς και η διαμε- 
σολάβηση για τη σύναψη συμβάσεων χρηματοδότησης 
των παραπάνω ναυπηγήσεων ή αγοραπωλησιών. 

ζ. Η μεσιτεία για τη ναύλωση πλοίων που αναφέρονται 
στην παρ. 1 του άρθρου αυτού και η επιμέλεια κάθε θέ¬ 
ματος σχετικά με την εργασία αυτή. 

η. Οι ως άνω δραστηριότητες κατ' εξαίρεση επιτρέπο¬ 
νται και σε ναυαγοσωστικά ή ρυμουλκά πλοία υπό ξένη 
σημαία οποιοσδήποτε χωρητικότητας υπό την προϋπό¬ 
θεση ότι τα πλοία αυτά δραστηριοποιούνται εκτός των 
ορίων της Ελληνικής Επικράτειας. 

3. Απαγορεύεται στο Γραφείο ή Υποκατάστημα που θα 
εγκατασταθεί να πρακτορεύει πλοία σε Ελληνικά λιμάνια 
καθώς και να αναπτύξει κάθε άλλη δραστηριότητα που 
δεν αναφέρεται στην απόφαση αυτή. 

Άρθρο 2 

1. Η εταιρεία 5ΙΟΜΑ 5ΗΙΡΜΑΝΑΟΕΜΕΝΤ 5.Α. που 
εδρεύει στα νησιά ΜΑΡΣΑΛ είναι υποχρεωμένη μέσα 
σε δύο μήνες από την δημοσίευση της απόφασης αυτής 
να καταθέσει στο Υπουργείο Οικονομίας και Ανάπτυξης 
(Διεύθυνση Κεφαλαίων Εξωτερικού) Τραπεζική εγγυητι¬ 
κή επιστολή αναγνωρισμένης Τράπεζας του εσωτερικού 
ή εξωτερικού ποσού δολαρίων ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του α.ν. 378/1968 σε περίπτωση παράβασης 
των διατάξεων του α.ν. 378/1968 και του άρθρου 25 του 
ν. 27/1975 όπως αντικαταστάθηκε με το άρθρο 4 του 
ν. 2234/1994 και τροποποιήθηκε με το άρθρο 4 του 
ν. 3752/2009 και με το άρθρο 31 του ν. 4150/2013, καθώς 
και των όρων της απόφασης αυτής. 

2. Η παραπάνω εταιρεία έχει υποχρέωση: 

α. Όταν εγκαταστήσει Γραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο 
στα Υπουργεία Ναυτιλίας και Νησιωτικής Πολιτικής 
(Διεύθυνση Ποντοπόρου Ναυτιλίας) και Οικονομίας 
και Ανάπτυξης (Διεύθυνση Κεφαλαίων Εξωτερικού) και 
στην Ανεξάρτητη Αρχή Δημοσίων Εσόδων (Διεύθυνση 
Εφαρμογής Άμεσης Φορολογίας). 

β. Να ενημερώνει μέσα στον μήνα Ιανουάριο κάθε χρό¬ 
νο τα παραπάνω Υπουργεία και την Ανεξάρτητη Αρχή 
Δημοσίων Εσόδων σχετικά με τη Δ/νση του Γραφείου ή 
Υποκαταστήματόςτηςστην Ελλάδα, το αντικείμενο των 
εργασιών του, τον αριθμό, τα στοιχεία ταυτότητος και 
την ακριβή διεύθυνση διαμονής του ξένου και Ελληνικού 
προσωπικού που απασχολείται σ' αυτό και το ποσό που 
εισάγεται κάθε χρόνο σε συνάλλαγμα, το οποίο μετατρέ- 
πεται σε εθνικό νόμισμα, ή και σε ευρώ. 

Το ποσό που εισάγεται κάθε χρόνο σε συνάλλαγμα, το 
οποίο μετατρέπεται σε εθνικό νόμισμα, ή και σε Ευρώ 
πιστοποιείται με την προσκόμιση στα Υπουργεία Ναυτι¬ 
λίας και Νησιωτικής Πολιτικής (Διεύθυνση Ποντοπόρου 
Ναυτιλίας) και Οικονομίας και Ανάπτυξης (Διεύθυνση 
Κεφαλαίων Εξωτερικού) και στην Ανεξάρτητη Αρχή Δη¬ 
μοσίων Εσόδων (Διεύθυνση Εφαρμογής Άμεσης Φορο¬ 
λογίας) των ακολούθων εγγράφων: 

(α) ΒεβαίωσηςΤράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλλαγ¬ 
μα που εισήχθη και μετετράπη σε εθνικό νόμισμα καθώς 
και τα ποσά σε Ευρώ, που εισήχθηκαν κατά το παρελθόν 
έτος για την κάλυψη όλων των πληρωμών της εταιρείας 
στην Ελλάδα. Το σύνολο των ποσών αυτών δεν δύναται 
να είναι κατώτερο του ισόποσου των 50.000 δολ. ΗΠΑ. 

(β) Υπεύθυνης δήλωσης του ν. 1599/1986 με την οποία 
ο νόμιμος εκπρόσωπος της εταιρείας θα βεβαιώνει: 

ί) το συνολικό συνάλλαγμα που εισήχθη και μετατρά¬ 
πηκε σε εθνικό νόμισμα καθώς επίσης το ποσό σε ευρώ 
που εισήχθη από την εταιρεία κατά το παρελθόν έτος, 
μ) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για κάλυψη των πάσης φύσε- 
ως δαπανών λειτουργίας του γραφείου της στην Ελλάδα, 
το οποίο δεν δύναται να είναι κατώτερο του ισόποσου 
των 50.000 δολ. ΗΠΑ, 

ίϋ) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για την κάλυψη άλλων πλη¬ 
ρωμών για λογαριασμό της ή για λογαριασμό τρίτων. 

Στην ίδια Υπεύθυνη Δήλωση όλα τα ποσά σε ευρώ που 
αναφέρονται παραπάνω, πρέπει να εκφράζονται και σε 
δολάρια ΗΠΑ και να εμφανίζονται και στα τηρούμενα 
από την εταιρεία λογιστικά βιβλία, μαζί με τα αντίστοιχα 
παραστατικά. 

γ. Να γνωστοποιεί κάθε μεταβολή της Ιθαγένειας της 
εταιρείας, του τύπου υπό τον οποίο λειτουργεί αυτή, της 
έδρας, της επωνυμίας της, του αντικειμένου της, καθώς 
και του διευθυντή και εκπροσώπου αυτής στην Ελλά¬ 
δα στα Υπουργεία Ναυτιλίας και Νησιωτικής Πολιτικής 
(Διεύθυνση Ποντοπόρου Ναυτιλίας) και Οικονομίας και 
Ανάπτυξης (Διεύθυνση Κεφαλαίων Εξωτερικού) και στην 
Ανεξάρτητη Αρχή Δημοσίων Εσόδων (Διεύθυνση Εφαρ¬ 
μογής Άμεσης Φορολογίας) μέσα σε δεκαπέντε ημέρες 
από την μεταβολή που έγινε. 

δ. Εφόσον απασχολεί αλλοδαπό προσωπικό, να γνω¬ 
στοποιεί στα κατά τόπο Γραφεία Αλλοδαπών και Μετα¬ 
νάστευσης με κοινοποίηση και στα Υπουργεία Ναυτιλί¬ 
ας και Νησιωτικής Πολιτικής (Διεύθυνση Ποντοπόρου 
Ναυτιλίας) και Οικονομίας και Ανάπτυξης (Διεύθυνση 
Κεφαλαίων Εξωτερικού) και στα κατά τόπο τμήματα Αλ¬ 
λοδαπών του Υπουργείου Εσωτερικών κάθε μεταβολή 


σχετικά με την πρόσληψη, απόλυση, διεύθυνση κατοι¬ 
κίας του προσωπικού αυτού εντός ΙΟημέρου από της 
συντελέσεώςτης. 

ε. Να τακτοποιεί μέσα σε δύο μήνες όλες τις προς το 
Δημόσιο υποχρεώσεις της σε περίπτωση διαλύσεώςτης 
ή καταργήσεως του Γραφείου ή Υποκαταστήματος που 
θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο Γραφείο ή Υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 

Άρθρο 3 

1. Η άδεια που χορηγείται με την απόφαση αυτή, παύ¬ 
ει να ισχύει και θεωρείται ότι δεν έχει χορηγηθεί ποτέ 
εφόσον: 

α. Η παραπάνω εταιρεία δεν εγκαταστήσει Γραφείο 
ή Υποκατάστημα που προβλέπει το άρθρο 1 μέσα σε 
τρεις (3) μήνες από την ημέρα που ισχύει η απόφαση 
αυτή ή δεν καταθέσει εμπρόθεσμα την εγγυητική επι¬ 
στολή που αναφέρεται στην παραγρ. (1) του άρθρου 2 
της απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Ναυτιλίας και Νησιωτικής Πολιτικής (Δι¬ 
εύθυνση Ποντοπόρου Ναυτιλίας) και Οικονομίας και 
Ανάπτυξης (Διεύθυνση Κεφαλαίων Εξωτερικού) και 
στην Ανεξάρτητη Αρχή Δημοσίων Εσόδων (Διεύθυνση 
Εφαρμογής Άμεσης Φορολογίας) μέσα στην παραπάνω 
τρίμηνη προθεσμία την εγκατάσταση στην Ελλάδα του 
γραφείου ή υποκαταστήματος της που ιδρύεται με την 
απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Άρθρο 4 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και για 5 έτη, μετά την 
παρέλευση των οποίων εφαρμογή έχουν οι διατάξεις 
του εδαφ. 2, της παρ. 1, του άρθρου 25 του ν. 27/1975 
όπως αντικαταστάθηκε με την παρ. 1, του άρθρου 31 του 
ν. 4150/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Απριλίου 2017 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























